മിന്നല് പരിശോധന പി.ഡബ്ല്യു.ഡി മാനേജരെ സസ്പെന്ഡ് ചെയ്ത് മന്ത്രി മുഹമ്മദ് റിയാസ് റെസ്റ്റ് ഹൗസില് പൊതുമരാമത്ത് മന്ത്രി മുഹമ്മദ് റിയാസിന്റെ മിന്നല് പരിശോധനയിലാണ് വൃത്തിഹീനമായ അന്തരീക്ഷം ശ്രദ്ധയില്പെട്ടത്. തുടര്ന്ന് മാനേജര്ക്കെതിരെ നടപടിയെടുക്കാന് മന്ത്രി നിര്ദേശിക്കുകയായിരുന്നു. തിരുവനന്തപുരം: തിരുവനന്തപുരം പി.ഡബ്ല്യു.ഡി റെസ്റ്റ് ഹൗസ് മാനേജര് വിപിനെ സസ്പെന്ഡ് ചെയ്തു. മന്ത്രി പി.എ. മുഹമ്മദ് റിയാസിന്റെ നിര്ദേശത്തെ തുടര്ന്നാണ് നടപടി. പി.ഡബ്ല്യു.ഡി റെസ്റ്റ് ഹൗസില് വൃത്തിഹീനമായ ചുറ്റുപാടെന്ന് മന്ത്രി കണ്ടെത്തിയിരുന്നു. റെസ്റ്റ് ഹൗസില് പൊതുമരാമത്ത് മന്ത്രി മുഹമ്മദ് റിയാസിന്റെ മിന്നല് പരിശോധനയിലാണ് വൃത്തിഹീനമായ അന്തരീക്ഷം ശ്രദ്ധയില്പെട്ടത്. തുടര്ന്ന് മാനേജര്ക്കെതിരെ നടപടിയെടുക്കാന് മന്ത്രി നിര്ദേശിക്കുകയായിരുന്നു. ഒൗദ്യോഗിക വാഹനത്തില് എത്തിയ മന്ത്രി റെസ്റ്റ് ഹൗസില് പരിശോധിച്ച ശേഷം അടുക്കളയിലെ സ്ഥിതിയും വിലയിരുത്തി. നന്നാക്കിയെടുക്കാന് നിര്ദേശം നല്കിയിട്ടും എന്തുകൊണ്ട് അത് ചെയ്തില്ല എന്ന് മന്ത്രി മാനേജരോട് ചോദിച്ചു. അതിനുള്ള കാരണങ്ങള് സഹിതം വിശദീകരിക്കണമെന്നും നടപടിയുണ്ടാകുമെന്നും മാനേജരോട് മന്ത്രി പറഞ്ഞു. തുടര്ന്ന് റെസ്റ്റ് ഹൗസിന്റെ പിന്ഭാഗത്തും പരിശോധിച്ചു. ഇവിടെയും വൃത്തിഹീനമായ നിലയിലായിരുന്നു.